### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 med 19 stemmer for (Socialdemokratiets, Venstres og Det Konservative Folkepartis byrådsgrupper) og 10 stemmer imod (Socialistisk Folkepartis, Radikale Venstres, Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper og Carla Kjær) har vedtaget Magistratens indstilling i overensstemmelse med erklæring fra Teknisk Udvalg af 8. september 2021.

Ændringsforslaget fra Enhedslisten de Rød-Grønnes byrådsgruppe blev forkastet med 26 stemmer imod (Socialdemokratiets, Venstres, Socialistisk Folkepartis, Det Konservative Folkepartis og Radikale Venstres byrådsgrupper) og 3 stemmer for (Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper).

Dansk Folkepartis byrådsgruppe, der undlod at stemme om indstillingen og ændringsforslaget, kunne ikke tiltræde indstillingen.

Endelig vedtagelse af forslag til lokalplan 1125, Område mellem [adresse], [adresse] og Tretommervej i Risskov samt Tillæg nr. 69 til Kommuneplan 2017.

### Resumé

Lokalplanen gælder for et område mellem [adresse] og [adresse] i Risskov, der ligger i byzone.

Lokalplanen er udarbejdet på baggrund af ønske fra de private grundejere. Formålet med planen er, at der kan opføres ny bebyggelse i form af etagebebyggelser (maks. 3-5 etager), rækkehuse (maks. 3) og en daginstitution (maks. 2 etager). Desuden muliggør planen, at [adresse] kan opføre en ny idrætshal.

Der er stillet krav til, at en del af de eksisterende træer i området skal bevares, og at hvis der ryddes et bevaringsværdigt træ, skal erstatningstræet ved etablering have en vis størrelse.

Der har i planlægningen været arbejdet med sammenhængen mellem de to lokalplaner langs [adresse].

Området er i dag omfattet af Byplanvedtægt 5 og en mindre del også af Byplanvedtægt nr. 1.

Lokalplanforslaget er i overensstemmelse med kommuneplanens mål, men ikke de konkrete rammer, hvad angår områdets anvendelse, etageantal, højde og bebyggelsesprocent. Derfor ledsages lokalplanen af Kommuneplantillæg nr. 69.

Der er i høringsperioden kommet 153 høringssvar, som primært omhandler bygningshøjderne og tæthed, tilpasning til nærområdet, ønske om helhedsplan, skygge- og indbliksgener samt trafikale forhold. I høringsperioden afholdt Teknik og Miljø et orienterende borgermøde.

### Indstilling

Det indstilles:

At 1) forslag til lokalplan nr. 1125 vedtages endeligt,

At 2) forslag til Tillæg nr. 69 til Kommuneplan 2017 vedtages endeligt og

At 3) bemærkninger indkommet under den offentlige høring besvares, som det fremgår af indstillingens punkt 5.6.

### Sagens forløb

19-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-08-2021 Magistraten

Fremsendes til [adresse] med bemærkning, at Magistraten i mødet den 23. august 2021 anbefaler, at byrådet tiltræder Magistratsafdelingen for Teknik og Miljøs indstilling af 11. august 2021.

Rådmand Ragnhild Christensen, rådmand Boris Iversen, rådmand Simon Nørgaard og Iben Petersen tog forbehold.

Gunner Thygesen deltog ikke i sagens behandling.

 01-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 1. september 2021.
 08-09-2021 Teknisk Udvalg

Oscar Christoffersen, Jens Kjeldsen og Tim Jeppesen kunne tiltræde indstillingen i overensstemmelse med Magistratens anbefaling.

Herman Pedersen og Justina Schmidt kunne ikke tiltræde indstillingen under henvisning til, at byggeriet særligt ud mod [adresse] er for højt. SF mener at hele rækken langs [adresse] skal reduceres med en etage.

Ludvig Brandt kunne ikke tiltræde indstillingen med bemærkning om, at der er eklatant mangel på helhedsplanlægning, eklatant overbebyggelse og usikkerhed om trafik- og parkeringsforhold.

Carla Kjær var forhindret i at deltage i udvalgets behandling af sagen.

 15-09-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 med 19 stemmer for (Socialdemokratiets, Venstres og Det Konservative Folkepartis byrådsgrupper) og 10 stemmer imod (Socialistisk Folkepartis, Radikale Venstres, Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper og Carla Kjær) har vedtaget Magistratens indstilling i overensstemmelse med erklæring fra Teknisk Udvalg af 8. september 2021.

Ændringsforslaget fra Enhedslisten de Rød-Grønnes byrådsgruppe blev forkastet med 26 stemmer imod (Socialdemokratiets, Venstres, Socialistisk Folkepartis, Det Konservative Folkepartis og Radikale Venstres byrådsgrupper) og 3 stemmer for (Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper).

Dansk Folkepartis byrådsgruppe, der undlod at stemme om indstillingen og ændringsforslaget, kunne ikke tiltræde indstillingen.